1. ปัจจัยความเสี่ยง

ในโลกปัจจุบันมีความเชื่อมโยงทางด้านเศรษฐกิจและการเงินสูง ประเทศไทยเปิดเสรีทางการเงิน
การค้าและการลงทุน ซึ่งจะมีส่วนช่วยให้เศรษฐกิจเจริญเติบโต ตลาดทุนมีพัฒนาการที่ดี
ในขณะเดียวกัน ระบบเศรษฐกิจของประเทศจะต้องเผชิญกับความผันผวนและความเสี่ยงต่างๆ
อันเกิดจากการเคลื่อนย้ายเงินลงทุนที่เสรีขึ้น บริษัทฯ
ตระหนักถึงความเสี่ยงดังกล่าวจึงให้ความสำคัญกับความเสี่ยง
พร้อมทั้งบริหารความเสี่ยงเพื่อลดโอกาสที่ความเสี่ยงนั้นๆจะเกิด
หรือลดความรุนแรงและผลกระทบจากความเสี่ยงที่จะเกิดขึ้น

1. ความเสี่ยงทางกลยุทธ์

กลยุทธ์มีความสำคัญต่อการประสบความสำเร็จขององค์การ
โดยที่กลยุทธ์จะครอบคลุมตั้งแต่การกำหนดทิศทางจนถึงการนำกลยุทธ์ไปใช้ให้เกิดผลในทางปฏิบัติ
การแปลงกลยุทธ์ จากระดับองค์การไปสู่ระดับฝ่ายงานต่างๆ
นอกจากนี้ยังมีการสร้างกลไกให้ฝ่ายงานต่างๆ ปฏิบัติตามกลยุทธ์ และมีการตรวจสอบ
ติดตามผลการดำเนินงานตามกลยุทธ์ขององค์การ ความเสี่ยงที่เกิดขึ้นจากการคิด วิเคราะห์
มักอยู่ในกรอบเดิมขาดข้อมูลสนับสนุนอย่างเพียงพอ
ทำให้กลยุทธ์ที่ใช้ไม่สอดคล้องเหมาะสมกับสภาวะแวดล้อมในการประกอบธุรกิจ
หรือหากมีสถานการณ์ต่างๆ เปลี่ยนแปลง ได้แก่ การเมือง นโยบายเศรษฐกิจของรัฐบาล
อาจทำให้กลยุทธ์ที่วางไว้ไม่เหมาะสมกับสถานการณ์ เพื่อบริหารความเสี่ยงดังกล่าว บริษัทฯ
ให้ความสำคัญทางด้านกลยุทธ์ โดยมีฝ่ายกลยุทธ์องค์การ มีหน้าที่โดยตรงในการตรวจสอบ ติดตาม
และวัดผล แผนงานของฝ่ายต่างๆ ซึ่งเกิดจากการแปลงกลยุทธ์ไปสู่แผนปฏิบัติ
โดยเปรียบเทียบกับเป้าหมาย ตลอดจนสรุปสถานการณ์ของการดำเนินการตามแผนกลยุทธ์
และแสดงสถานะ พร้อมทั้งส่งสัญญาณเตือนว่าแผนนั้นๆ อยู่ในข่ายที่จะต้องปรับ
เพื่อให้สามารถมองเห็นความเสี่ยงที่อาจเกิดขึ้นได้อย่างรวดเร็ว และหาแนวทางป้องกัน หรือ
พลิกผันความเสี่ยงให้เป็นโอกาสในการดำเนินธุรกิจแทนได้

2. ความเสี่ยงจากการพิจารณารับประกันภัย

ประเทศไทยเผชิญกับความเสี่ยงทางเศรษฐกิจหลายประการ ได้แก่ ความเสี่ยงจากเศรษฐกิจ
สหรัฐอเมริกาชะลอตัว ความเสี่ยงจากการที่ราคาน้ำมันมีแนวโน้มปรับตัวสูงขึ้นต่อเนื่อง
และค่าเงินบาทที่มีแนวโน้มแข็งค่า ซึ่งปัจจัยความเสี่ยงดังกล่าว มีผลกระทบต่อทุกกลุ่มอุตสาหกรรม
บริษัทฯ ต้องเผชิญกับความเสี่ยงเช่นกัน ได้แก่ ภาคการส่งออกมีมูลค่าลดลง
การขยายกำลังการผลิตลดลง ต้นทุนสินค้าและบริการเพิ่มสูงขึ้น ส่งผลให้ภาวะเงินเฟ้อสูงขึ้น
และกำลังซื้อลดลง ซึ่งส่งผลกระทบให้การทำประกันภัยน้อยลง อัตราการต่ออายุกรมธรรม์ลดลง
หรือเลือกทำประกันภัยตามความจำเป็น

เพื่อบริหารความเสี่ยงดังกล่าว บริษัทฯ ได้พัฒนาผลิตภัณฑ์ใหม่เพื่อตอบสนองความต้องการของลูกค้า
เช่น การประกันภัยรถยนต์ 1st Care & Save
ซึ่งเป็นกรมธรรม์ที่คุ้มครองความเสียหายต่อรถยนต์เนื่องจากการชนกับยานพาหนะทางบก
โดยเบี้ยประกันภัยจะถูกลง นอกจากนี้ บริษัทฯ
ยังเน้นการประกันภัยกลุ่มลูกค้ารายย่อยเพิ่มขึ้นโดยผ่านช่องทาง Telemarketing และ
Bancassurance เพื่อรักษาฐาน

หน้า 4

ลูกค้าเดิม บริษัทฯ จะเน้นการให้บริการที่ดีเยี่ยม และพัฒนาระบบเทคโนโลยีสารสนเทศ
เพื่อเพิ่มประสิทธิภาพการพิจารณารับประกันภัย และเปลี่ยนแปลงระบบโทรศัพท์เป็น IP Telephony
เพื่ออำนวยความสะดวกในการติดต่อทำประกันภัย หรือแจ้งเคลม

3. ความเสี่ยงจากการประกันภัยต่อ

ในการประกอบธุรกิจประกันวินาศภัยจะมีการรับประกันภัยต่อ (Inward Reinsurance)
และการเอาประกันภัยต่อ (Outward Reinsurance) กับบริษัทประกันภัยทั้งในและต่างประเทศ
บริษัทฯ จะมีความเสี่ยงในด้านฐานะการเงินของบริษัทประกันภัยต่อ
หรือมีความเสี่ยงด้านงานประกันภัยที่มีความเสี่ยงสูง เพื่อลดความเสี่ยงดังกล่าว บริษัทฯ
จะทำการวิเคราะห์ฐานะการเงินและพิจารณาอันดับเครดิตของบริษัทประกันภัยต่อด้วย นอกจากนี้
ยังมีการทำประกันภัยต่อแบบความเสียหายส่วนเกินไว้
เพื่อบริหารความเสี่ยงกรณีเกิดภัยพิบัติขนาดใหญ่ด้วย

4. ความเสี่ยงในด้านการเก็บค่าเบี้ยประกันภัย

ณ วันสิ้นปี บริษัทฯ มีเบี้ยประกันภัยค้างรับ จำนวน 1,508.1 ล้านบาท
เป็นเบี้ยประกันภัยค้างรับไม่เกิน 3 เดือน จำนวน 1,200.6 ล้านบาท ร้อยละ 79.6
ของเบี้ยประกันภัยทั้งสิ้น

เพื่อลดความเสี่ยงในการเก็บเบี้ยประกันภัยไม่ได้ บริษัทฯ กำหนดให้ตัวแทน นายหน้า นำหลักทรัพย์
หรือบุคคลมาทำสัญญาค้ำประกันในวงเงินเครดิตที่บริษัทฯ กำหนด และมีการติดตามอย่างใกล้ชิด
เพื่อไม่ให้ตัวแทน นายหน้า ค้างเบี้ยประกันภัยเกินกว่าวงเงินที่ได้รับอนุมัติไว้ นอกจากนี้ บริษัทฯ
ยังดำเนินการอย่างเข้มงวดในการติดตามทวงถามเบี้ยประกันภัย
ตามข้อบังคับของคณะกรรมการกำกับและส่งเสริมการประกอบธุรกิจประกันภัย บริษัทฯ
มีเบี้ยประกันภัยค้างรับที่เกินกว่า 12 เดือน เป็นจำนวน 69.1 ล้านบาท คิดเป็นร้อยละ 4.6
ของเบี้ยประกันภัยรับทั้งสิ้น นอกจากนี้ บริษัทฯ ยังตั้งค่าเผื่อหนี้สงสัยจะสูญ
สำหรับลูกหนี้ค่าเบี้ยประกันภัยเป็นจำนวน 39.3 ล้านบาทด้วย

5. ความเสี่ยงด้านปฏิบัติการ

เป็นความเสี่ยงที่อาจเกิดขึ้นจากความผิดพลาดของบุคคล ระบบงาน หรือระบบเทคโนโลยีสารสนเทศ
หรืออาจเกิดจากระบบการควบคุมภายในไม่เพียงพอ อาจเกิดการทุจริต ผลของความเสี่ยงดังกล่าว
อาจเป็นความเสียหายที่วัดค่าเป็นจำนวนเงินได้
หรือเป็นความเสี่ยงที่ไม่สามารถวัดมูลค่าเป็นจำนวนเงินได้ ได้แก่ ความเสียหายต่อภาพลักษณ์
ชื่อเสียงอันดีงามของบริษัทฯ

บริษัทฯ มีกระบวนการในการบริหารความเสี่ยงด้านปฏิบัติการ
โดยฝ่ายตรวจสอบจะเป็นผู้ระบุความเสี่ยง ประเมินความเสี่ยง ติดตามและควบคุมความเสี่ยง
และรายงานผลต่อคณะกรรมการตรวจสอบอย่างต่อเนื่อง
เพื่อให้ทราบถึงระดับความเสี่ยงและควบคุมความเสี่ยงด้านปฏิบัติการให้อยู่ในระดับต่ำที่สุดที่บริษัทฯ
ยอมรับได้

นอกจากนี้ หน่วยงานทุกระดับในบริษัทฯ ยังถือเป็นภารกิจสำคัญที่จะต้องติดตาม ควบคุม
และประเมินผลด้านปฏิบัติการ เพื่อให้ความเสี่ยงด้านปฏิบัติการอยู่ในระดับที่ยอมรับได้

หน้า 5

6. ความเสี่ยงจากการลงทุน

รายได้จากการลงทุนถือเป็นรายได้หลักอีกส่วนหนึ่งของธุรกิจประกันวินาศภัยซึ่งนโยบายสำคัญที่บริษัทฯ
ยึดถือมาตลอดคือ ความมั่นคงปลอดภัยของเงินลงทุนและหลักการกระจายเงินลงทุน อย่างไรก็ดี
ในการลงทุนยังมีปัจจัยความเสี่ยงที่เกี่ยวข้องดังนี้

6.1 ความเสี่ยงจากการเปลี่ยนแปลงราคาหลักทรัพย์

ณ 31 ธันวาคม 2550 บริษัทฯ มีเงินลงทุนในหลักทรัพย์หุ้นทุน ในความต้องการของตลาดจำนวน
3,260.4 ล้านบาท มีมูลค่ายุติธรรม 10,832.7 ล้านบาท
และมีเงินลงทุนในหลักทรัพย์หุ้นทุนนอกตลาดจำนวน 563.7 ล้านบาท ซึ่งบริษัทฯ
ได้บันทึกค่าเผื่อการด้อยค่าไว้เป็นเงิน 103.1 ล้านบาท

โดยทั่วไปหลักทรัพย์หุ้นทุนในความต้องการของตลาด มูลค่ายุติธรรมจะผันผวนตามปัจจัยเศรษฐกิจ
สังคม และการเมืองทั้งภายในและภายนอกประเทศ
อีกทั้งการเคลื่อนย้ายเงินทุนเข้าออกระหว่างประเทศซึ่งทำได้รวดเร็ว
โดยเฉพาะการเคลื่อนย้ายเงินทุนเข้ามาพักในตลาดทุน ราคาหลักทรัพย์ก็จะเพิ่มสูงขึ้น
เมื่อมีการเคลื่อนย้ายเงินลงทุนกลับออกไป ราคาหลักทรัพย์ก็จะปรับตัวลดลงอย่างรวดเร็ว
ปัจจัยดังกล่าวล้วนก่อให้เกิดความเสี่ยงที่ทำให้ราคาหลักทรัพย์หุ้นทุนที่บริษัทฯ
ลงทุนไว้มีความผันผวนตามไปด้วย

เพื่อลดความเสี่ยงดังกล่าว บริษัทฯ มีการกระจายการลงทุนไปในหลายหมวดอุตสาหกรรม
และเน้นลงทุนระยะยาว มีการวิเคราะห์และเลือกหลักทรัพย์โดยพิจารณาจากปัจจัยพื้นฐาน ได้แก่
อัตราราคาต่อผลกำไรต่อหุ้น อัตราราคาต่อมูลค่าทางบัญชีต่อหุ้น อัตราหนี้สินต่อส่วนของผู้ถือหุ้น
อัตราการจ่ายเงินปันผล ความสามารถในการทำกำไร ความสามารถของผู้บริหาร
นอกจากนี้ยังพิจารณาลงทุนในหุ้นที่มีมูลค่าตามราคาตลาดสูง ซึ่งจะส่งผลให้มีสภาพคล่องสูงด้วย
บริษัทฯ มีการติดตามผลการดำเนินงาน และฐานะการเงินของผู้ออกหลักทรัพย์อย่างใกล้ชิด

6.2 ความเสี่ยงด้านอัตราดอกเบี้ย

ณ 31 ธันวาคม 2550 บริษัทฯ มีเงินลงทุนในตราสารทางการเงินที่ให้ผลตอบแทนในรูปดอกเบี้ย
ได้แก่ เงินฝากประจำที่ธนาคาร 536.7 ล้านบาท ตั๋วสัญญาใช้เงิน 478.2 ล้านบาท พันธบัตร
272.7 ล้านบาท มูลค่ายุติธรรม 269.9 ล้านบาท หุ้นกู้ 31.3 ล้านบาท มูลค่ายุติธรรม 21.2
ล้านบาท หากอัตราดอกเบี้ยเปลี่ยนแปลงไป เกิดความเสี่ยงในการลงทุนต่อ
และราคาตราสารผันผวน

เพื่อลดความเสี่ยงดังกล่าว บริษัทฯ ได้ทำการติดตาม
และทบทวนการเปลี่ยนแปลงสภาวะตลาดเงินอย่างใกล้ชิด
และกำหนดอายุเฉลี่ยของการลงทุนในตราสารหนี้
ให้สอดคล้องกับทิศทางการเปลี่ยนแปลงอัตราดอกเบี้ย อีกทั้งบริษัทฯ
จะถือครองตราสารหนี้จนครบกำหนด
เพื่อหลีกเลี่ยงผลขาดทุนจากการเปลี่ยนแปลงของราคาตราสารหนี้
อันเนื่องจากการเปลี่ยนแปลงอัตราดอกเบี้ย

6.3 ความเสี่ยงจากการลงทุนในเงินให้กู้ยืม

ณ 31 ธันวาคม 2550 บริษัทฯ มีเงินให้กู้ยืมแก่บุคคลภายนอกเพื่อเป็นที่อยู่อาศัยจำนวน 129.8
ล้านบาท เงินให้กู้ยืมเพื่อการพาณิชย์ และพัฒนาโครงการอสังหาริมทรัพย์ จำนวน 2,277.1
ล้านบาท รวมเป็นเงินให้กู้ยืมแก่บุคคลภายนอกทั้งสิ้น 2,406.9 ล้านบาท การให้กู้ยืมดังกล่าว
ผู้กู้จะมีอสังหาริมทรัพย์มา

หน้า 6

จดทะเบียนจำนองเป็นประกัน ความเสี่ยงที่อาจเกิดขึ้น ได้แก่ การที่ลูกหนี้ประพฤติผิดสัญญากู้ยืม
ซึ่งอาจเกิดจากการที่ลูกหนี้ประสบปัญหาทางการเงิน ทำให้ไม่สามารถชำระคืนเงินกู้ตามสัญญาได้
หรือเกิดจากการจงใจไม่ปฏิบัติตามสัญญา ซึ่งจะส่งผลเสียหายแก่บริษัทฯ ในฐานะผู้ให้กู้
ความเสี่ยงอีกประการหนึ่ง อาจเกิดจากความผันผวนของตลาดอสังหาริมทรัพย์
และส่งผลกระทบต่อมูลค่าหลักประกัน

เพื่อลดความเสี่ยงดังกล่าว บริษัทฯ กำหนดขอบเขตความรับผิดชอบ ระเบียบวิธีปฏิบัติในการให้กู้ยืม
และทำนิติกรรม ตลอดจนปลูกฝังจรรยาบรรณในการปฏิบัติงานด้านนี้
เพื่อให้ผู้เกี่ยวข้องปฏิบัติตามโดยเคร่งครัด

ลูกหนี้รายย่อยเพื่อที่อยู่อาศัยมีกระบวนการวิเคราะห์ลูกหนี้ตามมาตรฐานการให้สินเชื่อที่ดี ได้แก่
ตรวจสอบความครบถ้วนถูกต้อง และความสอดคล้องของเอกสารหลักฐานข้อมูลรายได้
และหนี้สินของลูกหนี้แต่ละราย โดยพิจารณาจากแหล่งข้อมูลของบริษัทฯ
หรือหลักฐานที่ลูกค้านำมาแสดง ตลอดจนข้อมูลจาก บริษัท ข้อมูลเครดิตแห่งชาติ จำกัด
ภายในกระบวนการทำงานที่กระชับ
และสามารถตอบสนองความต้องการของลูกค้าได้ในระยะเวลาอันสั้น

ลูกหนี้โครงการต่างๆ กระบวนการวิเคราะห์จะเริ่มตั้งแต่การวิเคราะห์ความเป็นไปได้ของโครงการ
ประวัติและผลงานในอดีตของผู้บริหารโครงการ ฐานะการเงินบริษัท กำหนดเงื่อนไขการคืนเงินกู้
และอัตราดอกเบี้ยให้สอดคล้องกับกระแสเงินสด และความเสี่ยงของลูกค้าแต่ละราย
อสังหาริมทรัพย์ที่นำมาเป็นหลักประกันมีคุณภาพดี และพอเพียงที่จะชำระหนี้โดยสิ้นเชิง
นอกจากนี้บริษัทฯ ยังติดตามและตรวจสอบคุณภาพของลูกหนี้อย่างสม่ำเสมอ ได้แก่
การทบทวนฐานะการเงินประจำปี การวิเคราะห์ข้อมูลจากการจัดอายุลูกหนี้ เป็นต้น

บริษัทฯ มีระบบบริหารจัดการลูกหนี้เงินกู้ที่ดี ซึ่งไม่เพียงแต่จะให้บริการที่รวดเร็ว
และกระชับแก่ลูกหนี้ได้แล้ว
ยังสามารถสนับสนุนการปฏิบัติงานด้านเงินให้กู้ยืมให้มีประสิทธิภาพได้อีกด้วย

หน้า 7